[{"text_idx": "#000000", "text": "Eldonejo \u00abImpeto\u00bb estis fondita en 1992. Dum pli ol 20-jara historio ni eldonis pli ol 200 librojn, inter ili c\u0302irkau\u0306 150 en kaj pri Esperanto."}, {"text_idx": "#000001", "text": "- librojn en Esperanto (tradukojn kaj originalan literaturon, lernolibrojn, vortarojn);"}, {"text_idx": "#000002", "text": "- tradukojn el norvega, dana, japana, rusa, korea kaj angla lingvoj;"}, {"text_idx": "#000003", "text": "- diversan metodikan kaj studliteraturon."}, {"text_idx": "#000005", "text": "Impeto estas rusia eldonejo, kies c\u0302efa agado estas eldoni esperantajn kaj priesperantajn librojn, kiu estas oficiale jure registrita en la s\u0302tataj instancoj de Rusio kiel privata eldonejo.\nKoncerne tion Impeto lau\u0306leg\u0302e pagas impostojn, havas libroteniston kaj g\u0302iaj eldonaj\u0302oj estas oficiale registritaj."}, {"text_idx": "#000007", "text": "- oni rajtas oficiale vendi librojn en Esperanto de eldonejo Impeto en la plej grandaj librovendejoj de Rusio, eks-Sovetio, Usono kaj aliaj landoj.\nDank' al tio niajn eldonaj\u0302ojn c\u0302iam eblas trovi en pluraj neesperantistaj librovendejoj kaj retbutikoj, kio aldone reklamas E-kulturon kaj lingvon Esperanto mem kaj vokas grandan intereson de la neesperantista publiko."}, {"text_idx": "#000008", "text": "- ekzempleroj de la eldonaj\u0302oj de Impeto, kiam estas preta eldonkvanto en la presejo, estas dissendataj al kelkaj centraj s\u0302tataj bibliotekoj de Rusio, post kio ili aperas en ties katalogoj."}, {"text_idx": "#000009", "text": "- eldonejo Impeto, kiel la oficiala organizo, rajtas partopreni ajnajn libroekspoziciojn ka., kie g\u0302i povas per libroj disvastigi konojn pri Esperanto."}, {"text_idx": "#000010", "text": "Nia eldonejo profesie okupig\u0302as pri eldonado de libroj en Esperanto. Tamen, malgrau\u0306 tio, ke Impeto estas komerca organizo, g\u0302i preskau\u0306 tute ne profitas el tiu branc\u0302o.\nLa tuta mono, enspezita per vendado de Esperanto-libroj, estas elspezata por eldoni aliajn Esperanto-librojn, pagi impostojn, pagi salajron al la librotenisto, honorariojn al au\u0306toroj, redaktoroj, pentristoj, transportado ks.\nDum multaj lastaj jaroj eldonejo Impeto ricevis nek subvenciojn, nek monpremiojn, nek mondonacojn de Esperanto-organizoj au\u0306 privataj personoj kaj, fakte, planas estonte esperi nur je propraj fortoj.\nEldonejo Impeto ne s\u0302paras monon je kosto de papero kaj alloga aspekto de libroj kaj kunlaboras nur kun la profesiaj presejoj."}, {"text_idx": "#000011", "text": "Eldonejo Impeto subskribas oficialajn kontraktojn kun famaj neesperantistaj au\u0306toroj, por aperigi tradukojn de iliaj libroj, kaj pagas al ili pri la au\u0306torrajtoj. Inter ili interalie estas, ekzemple, famaj sciencfikciaj au\u0306toroj: Boris Strugackij, Harry Harrison kaj Sergej Lukjanenko.\nAnkau\u0306 esperantistaj au\u0306toroj ricevas honorariojn permone au\u0306 per parto de la eldonkvanto."}, {"text_idx": "#000012", "text": "Ni eldonas plurajn esperantajn lernolibrojn kaj vortarojn por ruslinvanoj. Eldonejo Impeto eldonis kaj disvastigis tra Rusio kaj aliaj rusparolantaj landoj dekmilojn da ekzempleroj de variaj Esperanto-lerniloj.\nLibroj en Esperanto estas eldonataj po 300-1000 ekz. de c\u0302iu titolo.\nApartaj libroj, kiel vortaroj kaj lerniloj, povas havi eldonkvanton g\u0302is kelkmil ekzempleroj."}, {"text_idx": "#000013", "text": "Eldonejo Impeto eldonas ne multe da libroj kompare kun neesperantista eldonado. Tamen lau\u0306 Esperanto-movadaj pritaksoj \u2013 sufic\u0302e multe."}, {"text_idx": "#000014", "text": "Libroj de eldonejo Impeto lau\u0306 la jaro:"}, {"text_idx": "#000016", "text": "Rusianoj povas mendi librojn en ruslingva librobutiko."}, {"text_idx": "#000017", "text": "Dissendolisto kun informoj pri novaj libroj de eldonejo:"}, {"text_idx": "#000018", "text": "Kolora prezento de la libroj de Impeto, eldonitaj dum lastaj 17 jaroj."}]